**Protokoll menighetsrådsmøte i Skoklefall MR, tirsdag 20.04.2021 på Teams kl. 18.30.**

**Til stede på møtet:**

Grethe Øyna Milivojevic, Eldrid Lorentsen, Svein Are Grønsund, Rune Borknes, Rolf D. Pettersen, Margareta Nicklasson, sokneprest Eva Kirkemo.

**Forfall:** Kirsti Langvatn

**Åpning v/ Eva**

|  |  |
| --- | --- |
| Sak 23/2021 | **Godkjenning av innkalling og protokoll**  Godkjenning av protokoll fra 16.03.2020.  *Vedtak: Innkalling og protokoll ble godkjent.* |
| Sak  24/2021 | **Orienteringer**   1. Status siden sist: kirken var stengt i påsken, i stedet har det vært lagt ut korte filmsnutter på Facebook. Eldrid hengte opp påskevandring på byggegjerdet utenfor kirken, og satte opp korset foran kirken. Det ble endelig mulig å ha gudstjeneste fysisk 18. april. 2. Ikonet malt av Gerd Grønsund ble hengt opp i gudstjeneste 18. april. Det skal innvies 6. juni. 3. Dugnad ble gjennomført 17. april. Det ble vasket kjøkken og vinduer, fjernet kratt til utekirken og gjort forarbeid til planting i skråningen foran menighetshuset. 4. Orientering fra FR:    * Eldrid og Svein H. har hatt møte med kommunen ved kommunalsjef Anne Dybevold og virksomhetsleder eiendom Erik Eidem. De anser tomten ved Sunnaas som uegnet for ny kirke, og foreslår at vi finner ny tomt og begynner med finansiering.    * Arbeidet med taket pågår fortsatt, og kommunen er med på å finansiere tjæring av kirken. Dette arbeidet har også begynt.   Menighetsrådet synes det er viktig at kommunen tar sin del av ansvaret med ny kirke. Det er viktig at vi kommuniserer det gode kirken bidrar med i samfunnet, slik at både politikere og administrasjon ser verdiene vi bidrar med, og behovet for kirken i lokalmiljøet.   1. Orientering fra diakoniutvalget: utvalget har møte på onsdag, de planlegger å sette i gang med turgruppe på dagtid. |
| Sak  25/2021 | **Oppdatering av «Om Skoklefall menighet» på kirken.no**  Grethe viste forslag til tekst. MR ga noen innspill, og oppdatert tekst sendes til Marlou for oppdatering på nettsiden. |
| Sak  26/2021 | **Gudstjenesteplan for 2. halvår 2021**  Gudstjenesteplan for 2. halvår, med forslag til eksterne ofringer ble fremlagt. V*edtak: Gudstjenesteplanen for resten av 2021 vedtas.* |
| Sak  27/2021 | **Vurdere mulighet for gravferd i Skoklefall kirke**  Skoklefall kirke er ikke tilrettelagt for gravferder i dag.  *Vedtak: Menighetsrådet ber Fellesrådet utrede muligheten for å legge til rette for gravferd i Skoklefall kirke.* |
| Sak  28/2021 | **Innsamling til menighetens barne- og ungdomsarbeid**  Til høsten blir det satt i gang et nytt, fast tilbud til barn. Det er antagelig kun deler av dette som kan dekkes av trosopplæringsmidler, og det kan være behov for økt finansiering for å dekke dette. Det ble diskutert hvilke muligheter vi har for å bidra her, enten gjennom innsamling, eller ved at menighets- eller fellesråd.  *Vedtak: Grethe følger opp behovet med trosopplæringsteamet, og dersom vi ser at det er ønskelig med ekstra timer i teamet, kan menighetsrådene sammen søke FR om dette.* |
| Sak  29/2021 | **Møtedatoer for høsten 2021**  Dato for kommende møter:  AU: 24.8., 5.10., 16.11. MR: 14.9., 26.10., 7.12.  Vi diskuterte muligheten for å fortsatt legge til rette for deltakelse digitalt også i fremtiden, da noen MR-medlemmer reiser bort over lengre perioder. Vi er enige om at vi ønsker å legge til rette for dette. |
| Sak  30/2021 | **Eventuelt**   * Svein H. inviterer til våronn på prestegården, der barn kan være med å plante og etter hvert høste. Prestene og trosopplæringsteamet jobber med planer for trosopplæringstiltakene i gudstjenester fremover. * Beplantning: vi må regne med at dette kan koste ca. 7-10 000. Vi må vurdere om dette skal finansieres ved donasjoner, om det er mulig å søke om penger, eller om vi har penger i eget budsjett. * Ikonet er hengt opp på en skrue, vi diskuterte om det skal monteres glass foran. MR ønsker at ikonet monteres iht. tradisjonell praksis. * Eldrid er i dialog med Brødrene Woll om montering av rekkverk for å bedre fremkommelighet til kirken. Dersom det er vanskelig å montere rekkverk på en god måte i trappen, mener MR det er viktigst langs stien. * Utekirken: Eldrid har invitert til ekstra dugnad kommende lørdag, for å begynne arbeidet med utekirken. Vi diskuterte hvordan vi skal dekke kostnadene, og vil også her be om sponsing av materialer og vurdere å søke om midler, men at menighetsrådet garanterer for investeringen. * Det røde ikonet vi har hatt i kirken en stund var en gave fra Geir Flikke. Det er skadet og slitt, og Geir ønsker å restaurere det. * Regnskap og årsmelding skal vedtas i menighetsmøte før 15. mai. Disse må vedtas av MR på e-post. |

Møtedatoer fremover: 1.6, 14.9., 26.10. og 7.12.

Møtene holdes i Skoklefall menighetshus, vanligvis kl. 18.30-20.30, ev. digitalt.